Diari Oficial de la Generalitat Valenciana


Sumari del DOGV 5445, del 07-02-2007 (2007/1078)

RESOLUCIÓ de 19 de gener de 2007, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2007.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5445

Data del DOGV
:   07-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1078


Data del document
:   19-01-2007

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

La Generalitat Valenciana és competent en matèria d'ensenyances nauticoesportives i subaquaticoesportives, pel Reial Decret 1952/1996, de 23 d'agost, sobre traspàs de funcions i servicis de l'administració de l'estat a la Comunitat Valenciana, publicat en el Diari Oficial de la Generalitat Valenciana de 24 de setembre de 1996; i la Conselleria d'Infraestructures i Transport és la que assumix el desenvolupament i l'aplicació de les esmentades competències a través del Centre de Desenvolupament Marítim, creat pel Decret 182/1999, de 5 d'octubre, del Govern Valencià, publicat en el Diari Oficial de la Generalitat Valenciana de 18 d'octubre de 1999.
L'exercici d'estes funcions s'ha de realitzar, com s'establix en el reial decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves. Estos exàmens es realitzaran segons establix l'Orde del Ministeri de Foment, de 17 de juny de 1997, reguladora de les condicions per al govern d'embarcacions de recreació, publicada en el Boletín Oficial del Estado de 3 de juliol de 1997, en la Resolució, de la Direcció General de la Marina Mercant, de 30 de desembre de 1997, publicada en el Boletín Oficial del Estado de 9 de gener de 1998, que desenvolupa l'orde anterior, i en el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado de 12 de març de 2002.
Per tot això, i fent ús de les atribucions que concedix al director del Centre de Desenvolupament Marítim de la Generalitat Valenciana l'article 14 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
Aprovar la convocatòria d'exàmens teòrics per a l'obtenció dels diferents títols nauticoesportius, amb subjecció a les bases següents:
Primera. Es convoquen els següents exàmens teòrics per províncies
Alacant
9/10 de març
Patró de iot
Patró d'embarcacions de recreació
Patró per a navegació bàsica
Patró de moto nàutica A i B
- Matrícula fins al dia 27 de febrer
25/26 de maig
Patró de iot
Patró d'embarcacions de recreació
Patró per a navegació bàsica
Patró de moto nàutica A i B
- Matrícula fins al dia 15 de maig
20 d'octubre (supeditada a l'existència d'un mínim de 100 d'aspirants)
Patró d'embarcacions de recreació
Patró per a navegació bàsica
Patró de moto nàutica A i B
- Matrícula fins al dia 10 d'octubre
23/24 de novembre
Patró de iot
Patró d'embarcacions de recreació
Patró per a navegació bàsica
Patró de moto nàutica A i B
- Matrícula fins al dia 13 de novembre
Castelló
29/30 de juny
Capità de iot
Patró de iot
Patró d'embarcacions de recreació
Patró per a navegació bàsica
Patró moto nàutica A i B
- Matrícula fins al dia 19 de juny
València
27/28 d'abril
Capità de iot
Patró de iot
Patró d'embarcacions de recreació
Patró per a navegació bàsica
Patró moto nàutica A i B
- Matrícula fins al dia 17 d'abril
27/28 de juliol
Capità de iot
Patró de iot
Patró d'embarcacions de recreació
Patró per a navegació bàsica
Patró moto nàutica A i B
- Matrícula fins al dia 17 de juliol
14/15 de desembre
Patró de iot
Patró d'embarcacions de recreació
Patró per a navegació bàsica
Patró de moto nàutica A i B
- Matrícula fins al dia 4 de desembre
Segona. Normes generals.
2.1. Per a obtindre el títol corresponent, les persones que superen els exàmens teòrics hauran d'aprovar, a més, els exàmens pràctics o bé acreditar la realització de les pràctiques bàsiques de seguretat i navegació que establix l'Orde de 17 de juny de 1997, del Ministeri de Foment, per la qual es regulen les condicions per al govern d'embarcacions de recreació.
2.2. Per als títols que habiliten per a governar motos nàutiques, les persones que superen els exàmens teòrics hauran d'acreditar la realització del curs pràctic que establix el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat per a la utilització de les motos nàutiques.
2.3. Els aspirants que no es presenten en les proves en el dia i a l'hora assenyalats, excepte en els casos degudament justificats i lliurement apreciats pel tribunal, seran exclosos de la prova i perdran tots els drets a la convocatòria.
2.4. Per a l'examen teòric de patró de iot ha d'estar-se en possessió del títol de patró d'embarcacions de recreació o, si és el cas, en tràmit d'expedició.
2.5. Per a l'examen teòric de capità de iot ha d'estar-se en possessió del títol de patró de iot o, si és el cas, en tràmit d'expedició.
Tercera. Presentació de sol·licituds
3.1. Els candidats formalitzaran la inscripció segons els documents inclosos en el sobre de sol·licitud d'admissió a l'examen per a l'obtenció de títols per al govern d'embarcacions de recreació, que estarà disponible per al públic en el lloc detallat en la base 3.2.1 i en les oficines PROP.
3.2. Les sol·licituds per a prendre part en les convocatòries es podran presentar:
3.2.1. En el Centre de Desenvolupament Marítim de la Conselleria d'Infraestructures i Transport, situat en l'avinguda d'Aguilera, 1 8a planta, 03128 Alacant.
3.2.2. En els corresponents registres dels servicis centrals i territorials de les distintes conselleries i en qualsevol de les oficines PROP de la Generalitat Valenciana.
3.2.3. En les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quarta. Documentació
4.1. Junt amb les sol·licituds i en els terminis establits per a la presentació, els candidats han d'adjuntar en tots els casos:
- Una fotografia
- Fotocòpia del document nacional d'identitat, i en cas que no siga espanyol, document acreditatiu de la personalitat.
- Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997, de la Direcció General de Marina Mercant, publicada en el Boletín Oficial del Estado de 9 de gener de 1998; o bé presentar una fotocòpia compulsada de la llicència de conducció acompanyada de l'informe d'un metge o diplomat en òptica en què se certifique que la persona interessada complix el criteri 1.3 de l'annex I de la resolució mencionada.
No serà necessària la presentació del certificat mèdic, si la persona interessada acredita haver-lo presentat, en l'àmbit de competències de l'administració de la Generalitat Valenciana, en el termini dels 5 anys anteriors amb una sol·licitud d'expedició d'alguna titulació regulada en l'Orde de 17 de juny de 1997, del Ministeri de Foment.
- Autorització paterna o del tutor/a, o un altre document acreditatiu, per als aspirants d'edat compresa entre els 16 i 18 anys (sense complir).
- Fotocòpia confrontada del títol o targeta d'identitat marítima de la titulació anterior. Les persones que opten als títols de patró de iot i capità de iot, i que no estiguen en possessió de la targeta de patró d'embarcacions de recreació i de patró de iot respectivament, hauran de presentar fotocòpia compulsada del resguard de la tramitació. Les persones que hagen tramitat els mencionats títols en una altra comunitat autònoma, hauran de demostrar documentalment la seua possessió amb la presentació d'una fotocòpia confrontada de l'acreditació corresponent.
Les persones que tinguen titulacions que puguen donar lloc a convalidació d'assignatures, hauran de presentar fotocòpies confrontades.
- Exemplar per a l'administració de l'imprés de pagament (Mod. 046) d'accés a l'examen teòric per a l'obtenció de la titulació per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat Valenciana publicada en el Diari Oficial de la Generalitat Valenciana de 22 de març de 2005, segons es detalla a continuació:
Titulació Examen Expedició Renovació Examen
teòric del títol / convalidació pràctic
Capità de iot 73,19 Euros 87,81 Euros 25,61 Euros 124,27 Euros
Patró de iot 58,55 Euros 25,61 Euros 25,61 Euros 69,04 Euros
Patró embarcació de recreació 43,90 Euros 25,61 Euros 25,61 Euros 48,33 Euros
Patró navegació bàsica 43,90 Euros 25,61 Euros 25,61 Euros 41,42 Euros
Patró moto nàutica A i B 43,05 Euros 25,61 Euros 25,11 Euros 43,05 Euros
- En cap cas es podrà acumular l'abonament de les distintes taxes indicades en el quadro anterior. Havent d'efectuar únicament l'abonament que corresponga al procediment administratiu que es pretenga iniciar.
El pagament a l'entitat bancària no substituirà en cap cas el tràmit de presentació de la sol·licitud davant de l'administració en el termini i en la forma escaient prevista en estes bases.
Cinquena. Termini de presentació de sol·licituds
5.1. El termini de presentació de sol·licituds s'iniciarà per a cada convocatòria, un mes natural abans de la data d'examen i finalitzarà per a cada convocatòria 10 dies naturals abans de la data indicada d'examen.
5.2. No s'admetrà cap sol·licitud presentada fora del termini establit.
Sisena. Horari i lloc d'exàmens
6.1. Els exàmens es realitzaran durant els divendres de vesprada i els dissabtes de matí i/o vesprada de les dates indicades en la base primera. Els horaris estaran en funció dels aspirants matriculats i la disponibilitat d'aules adequades. Els exàmens de capità de iot i de patró de iot, es realitzaran en jornades de divendres i dissabte, la resta de titulacions serà en horaris de divendres o dissabte.
6.2. Els horaris i els lloc d'examen seran els anunciats pel president del tribunal en el tauler d'anuncis del Centre de Desenvolupament Marítim a Alacant situat en l'adreça mencionada en la base 3.2.1, en l'edifici PROP de València, situat al carrer de Gregorio Gea, 27 i en l'edifici PROP de Castelló, situat a l'avinguda del Mar, 16. Així mateix, es publicarà en la pàgina web de la Conselleria d'Infraestructures i Transport, amb almenys una setmana d'antelació a la data de realització de l'examen, una vegada finalitzat el termini de presentació de sol·licituds.
Setena. Desenvolupament de les proves.
7.1. El desenvolupament de les proves es regirà pel que establix l'Orde de 17 de juny de 1997, publicada en el Boletín Oficial del Estado de 3 de juliol de 1997. S'adaptarà al programa establit en l'esmentada orde i en la Resolució de la Marina Mercant de 30 de desembre de 1997, publicada en el Boletín Oficial del Estado de 9 de gener de 1998, així com en el Reial Decret 259/2002, de 8 de març, del Ministeri de Foment.
7.2. Els aspirants, hauran de presentar-se en el lloc de la realització de l'examen, amb el següent:
- DNI original i vigent, passaport o targeta de residència, a fi de poder entrar en les aules i realitzar l'examen. Així mateix, en qualsevol moment el tribunal podrà requerir als aspirants l'acreditació de la seua personalitat per mitjà de la presentació de qualsevol document oficial identificatiu.
L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, i pot ser exclòs de la convocatòria en qualsevol moment si no complix els requisits.
- Justificant bancari (Mod. 046) de l'abonament de les taxes corresponents a la inscripció en la prova a la Generalitat Valenciana.
- Estris d'escriptura (llapis, bolígraf, goma d'esborrar, etc.), transportador nàutic, regla, esquadra o cartabó, compàs, etc. Així mateix, s'autoritzarà l'ús de calculadores senzilles, i no es permet l'ús de calculadores científiques i/o programables, agendes electròniques, ni ordinadors personals.
- Per als exàmens de capità de iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, podran acudir proveïts del corresponent diccionari.
Huitena. Tribunal
8.1. El director del Centre de Desenvolupament Marítim nomena com a tribunal per a avaluar els exàmens esmentats els membres següents:
Tribunal titular
President: Francisco Pérez López.
Secretari: Emilio Antonio López Larrubia
Vocals:
- José Manuel Sánchez Veiga.
- Pedro Olano Codesido.
- Francisco José Sánchez Piqueras.
- Tomás Vicente Varó Giner.
Tribunal suplent
President: Pedro Marco Segura.
Secretària: Concepción Morillas Barrio.
Vocals:
- Julio M. Marín Sánchez.
- Agustín Lloret Soler.
- Francisco José Bayarri Cebrián.
- Purificación Toural Buides.
8.2. Els membres dels tribunals, i el personal auxiliar d'examen, tindran dret a l'abonament de les indemnitzacions per assistències, d'acord amb el que preveu el Decret 24/1997, d'11 de febrer, del Govern Valencià, i en l'Orde de 23 de juliol de 1998, de la Conselleria d'Economia, Hisenda i Administració Pública, per la qual es desenvolupa el dret anterior.
Novena. Resultats i revisió d'exàmens
9.1. Finalitzats els exàmens i una vegada realitzada la correcció pel tribunal, els resultats es publicaran en el tauler d'anuncis del Centre de Desenvolupament Marítim d'Alacant, així com en la pàgina web de la Generalitat Valenciana (www.cit.gva.es/cmaritimo), de la Conselleria d'Infraestructures i Transport.
9.2. Els candidats disposaran de 10 dies naturals comptadors a partir del dia en què es facen públiques les llistes de la convocatòria de què es tracte, per a sol·licitar la revisió de l'examen pel tribunal.
9.3. La revisió d'examen teòric, haurà de ser sol·licitada per la persona que ha realitzat l'examen, serà dirigida al president del tribunal i enviada on establix la base 3.2.1. En esta sol·licitud es farà constar el nom i els cognoms de la persona que ha realitzat l'examen, el seu DNI, l'adreça i núm. de telèfon/fax, examen i/o assignatura de què es tracte, i la data de la convocatòria, i s'utilitzarà per a això l'imprés de l'annex I.
9.4. Contra els resultats de la revisió d'exàmens podrà interposar-se recurs d'alçada en el termini d'un mes, segons el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú, davant del secretari autonòmic d'Infraestructures i Transport.
9.5. Ateses i resoltes les revisions d'exàmens, el tribunal elaborarà les actes definitives.
9.6. Els exàmens es conservaran durant el termini de tres mesos comptadors des de l'endemà de la data de la realització.
Deu. Sol·licitud de títols i targetes d'identitat marítimes
No hi ha termini establit per a les sol·licituds d'expedició, renovació i convalidació de títols, i es poden realitzar estes qualsevol dia hàbil, per al tràmit de les quals es presentarà la documentació següent.
- Dos fotografies recents, amb nom, cognoms i número de document nacional d'identitat per darrere.
- Fotocòpia del document nacional d'identitat o, en cas que no siga espanyol, document acreditatiu de la personalitat.
- Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997, de la Direcció General de Marina Mercant, publicada en el Butlletí Oficial de l'Estat de 9 de gener de 1998; o bé presentar una fotocòpia compulsada de la llicència de conducció acompanyada de l'informe d'un metge o diplomat en òptica en què se certifique que la persona interessada complix el criteri 1.3 de l'annex I de la resolució mencionada.
No serà necessària la presentació del certificat mèdic, si la persona interessada acredita haver-lo presentat, en l'àmbit de competències de l'administració de la Generalitat Valenciana, en el termini dels 5 anys anteriors amb una sol·licitud d'expedició d'alguna titulació regulada en l'Orde de 17 de juny de 1997, del Ministeri de Foment.
- Fotocòpia confrontada del títol o targeta d'identitat marítima de la titulació anterior. Les persones que opten als títols de patró de iot i de capità de iot, i que no estiguen en possessió de la targeta de patró d'embarcacions de recreació i de patró de iot respectivament, hauran de presentar fotocòpia compulsada del resguard de la tramitació. Les persones que hagen tramitat els mencionat títols en una altra comunitat autònoma, hauran de demostrar documentalment la seua possessió amb la presentació d'una fotocòpia confrontada de l'acreditació corresponent.
Les persones que tinguen titulacions que puguen donar lloc a convalidació d'assignatures, hauran de presentar fotocòpies confrontades.
- Exemplar per a l'administració de l'imprés de pagament (Mod. 046) per a l'expedició dels títols per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat Valenciana publicada en el Diari Oficial de la Generalitat Valenciana de 22 de març de 2005, segons el quadre de la base quarta d'esta orde.
València, 19 de gener de 2007.- El director del Centre de Desenvolupament Marítim: Francisco Pérez López.